Die eenheid van die Gees – Efesiërs 4 – NGK Somerstrand
Written by Chris van Wyk on 29/05/2016 . Posted in Chris van Wyk, Kragtig.
Etienne se ma is oorlede. Ons bid vir jou en Annelet en jou pa en familie die nabyheid van die Here toe in hierdie tyd.
FLAM 5 Daar is geen grens aan u guns en genade – sit (groep)
FLAM 387 Hier is u kerk – staan (groep)
Lied 167 Jesus, bron van al my vreugde – staan (orrel)
Paulus skryf aan die gemeente in Efese in die vroeë sestigerjare uit die tronk in Rome. Hy het begin agterkom dat daar valse leringe versprei word in Efese en wil hulle help om die waarheid in Christus te omarm, sodat hulle gewortel en gegrondves kan wees in sy liefde, dit waaroor Rethie verlede week gepreek het.
28Pas julle self op en die hele kudde wat die Heilige Gees onder julle sorg gestel het. Soos wagters 'n kudde versorg, so moet julle die gemeente van God versorg wat Hy vir Hom verkry het deur die bloed van sy eie Seun. 29Ek weet dat daar ná my vertrek wrede wolwe onder julle sal indring, en hulle sal die kudde nie ontsien nie. 30Ja, uit julle eie geledere sal daar mense na vore kom wat met leuens die gelowiges agter hulle aan sal probeer verlei. 31Wees waaksaam." (Handelinge 20).
Hoe moet ons dit doen, sê Paulus?
Peterson vertaal vers 3 dinamies: "alert at noticing differences and quick at mending fences." Die idee is dat die geloofsgemeenskap saam onderskei totdat die vrede wat die Gees gee, opdaag, en dan dié band waarmee dit ons dan in eensgesindheid bind, te bewaar en beskerm, "mending fences".
Teken solank aan dat ons weer die kursus Ontdek jou gawes in die derde kwartaal oor 'n tydperk van ses weke gaan aanbied. Paulus sê daaroor:
Dink 'n bietjie na oor wat die Here vir jou sê oor die bewaring van die eenheid van die Gees in ons gemeente, sowel as oor die rol wat jy met jou gawes kan speel.
Lied 520 Saam buig ons neer om God te eer – sit (orrel)
Toutrek voorbeeld vir die kinders.
Lied The love of Jesus is so wonderful – staan
Skype met Hugo Wolmarans
Hugo, Jackie, John (Marlena is op 'n kamp)
Hoe gaan dit met julle as gesin?
Watter uitdagings beleef julle tans?
Dit het alles te make – nie net met wie Christus in sy wese is nie – maar wat Christus se Godheid vir ons beteken. Want, dieselfde geloofsbelydenis van Nicea sê:
"Hy het ter wille van ons, mense, en ons saligheid uit die hemel neergedaal en het deur die Heilige Gees uit die maagd Maria vlees geword; Hy het mens geword." (Geloofsbelydenis van Nicea).
Dit is nogal 'n belangrike eksegetiese punt, want Paulus spel liefde hier dus uit as openheid, opregtheid en eerlikheid, om die waarheid nie op 'n agteraf manier of op 'n manier wat ander mense probeer mislei of uitvang, te bring nie, maar om die waarheid met integriteit te verkondig, ter wille van die geloofsgemeenskap, ter wille van die Here. Dit is om lojaal aan die waarheid te bly deur inderdaad ook lojaal aan die geloofsgemeenskap te bly en hulle nie te mislei en op 'n dwaalweg te lei nie.
En wat is dié waarheid?
Ek gaan volgende week hierop dieper ingaan, maar ek wil net 'n paar aspekte uit die volgende perikoop intrek, omdat 'n mens dit nodig het om die volle prentjie te kan sien.
Paulus spel in die verdere verse van hoofstuk 4 die waarheid uit as iets wat in Jesus is. Die waarheid is in die persoon en lering van Jesus, wat, sê Paulus, die gemeente van Efese leer en onderrig om nie langer soos heidene te lewe nie, om nie meer met die leë gedagtes en duister denke wat kom uit 'n harde hart op te tree nie, dinge wat hulle verlei om hulleself oor te gee aan losbandigheid (porneia) om, soos Paulus dit stel: "onversadigbaar allerhande onrein dade te pleeg" nie. (4:19).
Die waarheid het dus iets te sê vir jouself. Die "waarheid wat in Jesus is" – vers 21 – leer die geloofsgemeenskap immers om die ou mens en sy sondes af te lê – vers 22 – en in hulle denke vernuwe te word – vers 23 – en die nuwe mens aan te trek wat in geregtigheid en ware heiligheid na God se beeld geskep is – vers 24.
Die waarheid het iets te sê vir jou verhouding met jou naaste. Die waarheid wat in Jesus is, sluit in dat die gemeentelede die waarheid moet praat met hulle naaste, want ons is lede van een liggaam – vers 25. Wees goed vir mekaar, sê Paulus, welwillend, terwyl julle mekaar vergewe soos God in Christus julle ook vergewe het – vers 32. Dit is hoe 'n mens in liefde by die waarheid bly, oop en eerlik oor die waarheid wat in die Here Jesus is.
Niemand wat God se wil vir verhoudings en die lewe oortree – niemand wat die waarheid ontken en dwaalleer omhels, en daarin volhard – het 'n erfdeel aan die koninkryk van Christus en van God nie.
Dit sluit onsedelikheid (porneia) in – enige seks buite die huwelik.
Dit sluit onreinheid (akatharsia) in – die ontering van ons liggame onder mekaar, wat in Rom. 1:24 duidelik uitgespel word.
Dit sluit alle gierigheid (pleonexia) in – enige lewenstyl waarin God nie die botoon voer nie, maar waar jou eie begeertes na meer jou lewe beheer.
Paulus is bekommerd oor die dwaalleringe wat die gemeente van Efese van die spoor gaan afneem. En hy kan nie bekostig om doekies om te draai en die waarheid op 'n bedekte manier of met 'n omweg aan hulle te bring nie. Anders sal hulle nie groei in hulle verhouding met Christus nie. Dan praat hy nie meer die waarheid in liefde nie. Dan sal hulle nooit die samebindende krag van die vrede ken nie. Dan sal hulle nooit die eenheid van die Gees kan bewaar nie.
Paulus sal later in sy eerste brief aan Timoteus verder hieroor skryf en probeer om hom te begelei om die dwaalleraars tereg te wys en veral die samehang van die wet en die evangelie in terme van lewenstyl uit te spel. Hy sal hom bedien met raad oor hoe om die ouderlinge en diakens reg te kies, mense wat in die waarheid leef, en hulle aan te moedig om die Here te dien, en deur hulle voorbeeld die gemeente te help om in liefde by die waarheid te bly.
Die gemeente in Efese is, soos elke ander gemeente, immers "'n pilaar en 'n fondament van die waarheid." (1 Tim. 3:15).
Ook Jesus self sou die gemeente van Efese deur die brief wat hy aan hulle skryf – deur die Openbaring aan Johannes – waarsku om hulle eerste liefde, hulle verbintenis aan Jesus, die Een met die tweesnydende swaard van die waarheid van sy Woord, te herontdek.
Die gemeente van Efese het dié verskillende woorde – van Paulus en Johannes – waarskynlik ter harte geneem, want ons lees van 'n hele paar ekumeniese Konsilies wat daar gehou is in die eerste paar eeue. Hulle het 'n pilaar vir die waarheid gebly.
Die gemeente het dus 'n groot rol gespeel in die kerk van die eerste paar eeue, voor die stad se belangrikheid afgeneem het weens die rivier wat toegeslik het, wat die ekonomie 'n knou gegee het, en 'n aardbewing in die sesde eeu 'n groot deel van die stad in puin gelê het.
Vir ons as gemeente kom die boodskap van die brief van Efese dus ook, dat ons in 'n tyd waar daar verskillende weergawes is van die waarheid, waarin die Bybel self onder skoot is – waar teoloë nie meer die Bybel as die Woord van God hanteer nie, maar net as woorde oor God – in liefde – oop, opreg en eerlik – aan die waarheid moet vashou sodat ons in alles na Christus toe kan groei.
Ons leef in 'n tyd waarin ons weer vir onsself keuses moet maak oor wat die Here bedoel as Hy vir ons praktiese etiese riglyne vir die lewe gee, 'n tyd waarin ons ook weer onsself sal moet verbind daaraan om in liefde aan die waarheid van die Woord vashou te hou, in opregte liefde, met die oog op die bewaring van die eenheid wat die Gees bewerk, maar ook sonder om die boodskap van Christus op enige wyse af te swak.
En hierin is Athanasius vir ons 'n voorbeeld. Hy word in die kerkgeskiedenis as een van die reuse onder die kerkvaders gereken, 'n fenomenale teoloog. Die impak van sy bediening word tot vandag toe en reg oor die wêreld gevoel.
Nie dat hy dit maklik gehad het nie. Sy bediening was 'n uitmergelende een, want hy was aan onmenslike politiese en kerklike druk uitgelewer. Van dié 45 jaar as aartsbiskop het hy 17 jaar in ballingskap gespandeer. Vyf keer het die Romeinse keisers hom verban, en telkens het die Here gesorg dat die deure vir hom weer oopgegaan het om met sy bediening aan te gaan.
Kort ná sy dood het hy die titel gekry: "Pilaar van die kerk", d.w.s. iemand wat onwrikbaar vir die waarheid van die belydenis oor God, en die waarheid van die Woord gestaan het. 'n Mens kan in dié beskrywing van hom as pilaar van die kerk die verband sien met die teks in Timoteus waar die gemeente van Efese as 'n pilaar en fondament van die waarheid beskryf word!
Athanasius word vandag nog in die Weste en die Ooste gereken en geëer as 'n teoloog van formaat, as iemand wat sterk gestaan het teen 'n ideologiese vertekening van die Skrif. Soos 'n ander kerkvader van hom geskryf het: "Athanasius is one who can be trusted: he would not say anything that is not in accord with sacred scripture." (Cyril van Alexandrië).
Athanasius het nog baie ander dinge vir die kerk gedoen, onder andere was hy die eerste een wat die lys van 27 boeke gefinaliseer het wat vandag ons NT kanon uitmaak. Maar, die bydrae oor die Godheid van Christus, die waarheid oor sy goddelike natuur, was 'n bydrae van onskatbare belang vir ons geloof.